《瑞鹤仙 风入琼林》
金朝·长筌子

玉峰时暂歇，觉风入琼林，倍增真悦。烦蒸顿消灭。

扫尘埃四海，真然施设。八方静洁。布一味、清凉妙绝。

这些儿冷淡生涯，等闲未曾轻泄。

奇别。萧萧昼夜，飒飒乾坤，几人能瞥。随机应辙。寻知友，伴明月。

绕群芳结秀，响报声闻，动用阴阳正诀。待浮生，吹散迷云，恁时细说。

作者简介：长筌子（生卒年不详），名不详，生平无考。金末人，道士。有《洞渊集》五卷，收入《正统道藏》，其中有文赋三十一篇，诗词百馀首。